Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: 15/1995. (III. 13.) AB határozatában megállapította, az
Paragraph Index: 140

15/1995. (III. 13.) AB határozatában megállapította, az ingatlan-nyilvántartás adatai közérdekű adatok, az ingatlan-nyilvántartás közhitelű nyilvántartás (ABH 1995, 89—90.). Az ingatlan-nyilvántartás — mint a nemzeti ingatlanvagyon leltára — egyebek között csak akkor tudja betölteni rendeltetését, ha az a közhitelesség és a nyilvánosság elve alapján működik. Az ingatlan-nyilvántartás közhitelessége és nyilvánossága — az Alkotmánybíróság határozata szerint — az Alkotmány 13. § (1) bekezdésében deklarált tulajdonhoz való jog — közelebbről az ingatlantulajdonhoz való jog — egyik garanciája. Az ingatlan-nyilvántartásra tehát mint közhitelű nyilvántartásra vonatkozik az Alkotmány 61. § (1) bekezdése, és irányadó az Avtv. 19. § (3) bekezdésében foglalt rendelkezés is, amelyek szerint a közérdekű adatok vonatkozásában lehetővé kell tenni, hogy a közérdekű adatot bárki megismerhesse. A közérdekű adatokhoz való hozzáférhetőség alkotmányos követelménye azonban nem jelent egyúttal feltétlen alkotmányos garanciát a közérdekű adatok közhitelességére. A közérdekű adatok hitelességét és a valósággal való megegyezését már külön törvényi rendelkezések biztosítják. Ilyen az ingatlan-nyilvántartás közhitelességét garantáló szabály az ingatlan-nyilvántartásról szóló — 1999.

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes